# **"מיטב" – תשלום הנזיקין ומשמעותו**

[פסוקים 1](#_30j0zll)

[משניות 1](#_1fob9te)

[בבלי (א) – "מיטב שדהו ומיטב כרמו" בשיטת רבי ישמעאל 2](#_3znysh7)

[בבלי (ב) היחס בין "מיטב" ל"ישיב" 3](#_2et92p0)

[ראשונים 4](#_tyjcwt)

[הלכה: מטלטלין, ואפילו סובין – עדיפים מקרקע! 5](#_3dy6vkm)

[מחשבה 6](#_1t3h5sf)

[ליקוטי הלכות: "מיטב" כחידוש האמונה בממון 6](#_4d34og8)

[הרב קוק: ההבדל בין תשלום נזקי ממון בדיני עכו"ם, לבין התשלום בדיני ישראל 6](#_2s8eyo1)

## פסוקים

**שמות פרק כב, ד-ה** כִּ֤י יַבְעֶר־אִישׁ֙ שָׂדֶ֣ה אוֹ־כֶ֔רֶם וְשִׁלַּח֙ אֶת־<בעירה> בְּעִיר֔וֹ וּבִעֵ֖ר בִּשְׂדֵ֣ה אַחֵ֑ר מֵיטַ֥ב שָׂדֵ֛הוּ וּמֵיטַ֥ב כַּרְמ֖וֹ יְשַׁלֵּֽם: ס

*מקבילות לביטוי "מיטב" בתנ"ך*

**בראשית פרק מז, ו** אֶ֤רֶץ מִצְרַ֙יִם֙ לְפָנֶ֣יךָ הִ֔וא בְּמֵיטַ֣ב הָאָ֔רֶץ הוֹשֵׁ֥ב אֶת־אָבִ֖יךָ וְאֶת־אַחֶ֑יךָ יֵשְׁבוּ֙ בְּאֶ֣רֶץ גֹּ֔שֶׁן וְאִם־יָדַ֗עְתָּ וְיֶשׁ־בָּם֙ אַנְשֵׁי־ חַ֔יִל וְשַׂמְתָּ֛ם שָׂרֵ֥י מִקְנֶ֖ה עַל־אֲשֶׁר־לִֽי:

**שמואל א פרק טו, ט** וַיַּחְמֹל֩ שָׁא֨וּל וְהָעָ֜ם עַל־אֲגָ֗ג וְעַל־מֵיטַ֣ב הַצֹּאן֩ וְהַבָּקָ֨ר וְהַמִּשְׁנִ֤ים וְעַל־הַכָּרִים֙ וְעַל־כָּל־הַטּ֔וֹב וְלֹ֥א אָב֖וּ הַחֲרִימָ֑ם וְכָל־הַמְּלָאכָ֛ה נְמִבְזָ֥ה וְנָמֵ֖ס אֹתָ֥הּ הֶחֱרִֽימוּ: פ

*ביטויי תשלום באבות הנזיקין האחרים*

**שור מועד: שמות פרק כא, לו** א֣וֹ נוֹדַ֗ע כִּ֠י שׁ֣וֹר נַגָּ֥ח הוּא֙ מִתְּמ֣וֹל שִׁלְשֹׁ֔ם וְלֹ֥א יִשְׁמְרֶ֖נּוּ בְּעָלָ֑יו שַׁלֵּ֨ם יְשַׁלֵּ֥ם שׁוֹר֙ תַּ֣חַת הַשּׁ֔וֹר וְהַמֵּ֖ת יִֽהְיֶה־לּֽוֹ: ס

**בור: שמות פרק כא, לד** : בַּ֤עַל הַבּוֹר֙ יְשַׁלֵּ֔ם כֶּ֖סֶף יָשִׁ֣יב לִבְעָלָ֑יו וְהַמֵּ֖ת יִֽהְיֶה־לּֽוֹ: ס

**אש: שמות פרק כב, ה-ו** כִּֽי־תֵצֵ֨א אֵ֜שׁ וּמָצְאָ֤ה קֹצִים֙ וְנֶאֱכַ֣ל גָּדִ֔ישׁ א֥וֹ הַקָּמָ֖ה א֣וֹ הַשָּׂדֶ֑ה שַׁלֵּ֣ם יְשַׁלֵּ֔ם הַמַּבְעִ֖ר אֶת־הַבְּעֵרָֽה: ס

## משניות

**משנה מסכת בבא קמא פרק א**

[\*] ארבעה אבות נזיקים השור והבור והמבעה וההבער לא הרי השור כהרי המבעה ולא הרי המבעה כהרי השור ולא זה וזה שיש בהן רוח חיים כהרי האש שאין בו רוח חיים ולא זה וזה שדרכן לילך ולהזיק כהרי הבור שאין דרכו לילך ולהזיק הצד השוה שבהן שדרכן להזיק ושמירתן עליך **וכשהזיק חב המזיק לשלם תשלומי נזק במיטב הארץ:**

משנה ב

[\*] כל שחבתי בשמירתו הכשרתי את נזקו הכשרתי במקצת נזקו חבתי בתשלומין כהכשר כל נזקו נכסים שאין בהן מעילה נכסים של בני ברית נכסים המיוחדים ובכל מקום חוץ מרשות המיוחדת למזיק ורשות הניזק והמזיק **וכשהזיק חב המזיק לשלם תשלומי נזק במיטב הארץ:**

משנה ג

**[\*] שום כסף ושוה כסף** בפני בית דין ועל פי עדים בני חורין בני ברית והנשים בכלל הנזק והניזק והמזיק בתשלומין:

## בבלי (א) – "מיטב שדהו ומיטב כרמו" בשיטת רבי ישמעאל

#### סוגיה א: פירושי האמוראים לשיטת רבי ישמעאל

**תלמוד בבלי מסכת בבא קמא דף ו עמוד ב** (הסוגיה מובאת בדילוגים, למי שיש זמן שילמד ברצף)

לשלם תשלומי נזק. ת"ר: מיטב שדהו ומיטב כרמו ישלם - מיטב שדהו של ניזק ומיטב כרמו של ניזק, דברי רבי ישמעאל; ר' עקיבא אומר: לא בא הכתוב אלא לגבות לנזקין מן העידית, וק"ו להקדש. ור' ישמעאל, אכל שמינה משלם שמינה, אכל כחושה משלם שמינה? אמר רב אידי בר אבין: הכא במאי עסקינן - כגון שאכל ערוגה בין הערוגות, ולא ידעינן אי כחושה אכל אי שמינה אכל, דמשלם שמינה. אמר רבא: ומה אילו ידעינן דכחושה אכל - לא משלם אלא כחושה, השתא דלא ידעינן אי כחושה אכל אי שמינה אכל - משלם שמינה? המוציא מחבירו עליו הראיה! אלא אמר רב אחא בר יעקב: הכא במאי עסקינן - כגון שהיתה עידית דניזק כזיבורית דמזיק, ובהא פליגי, רבי ישמעאל סבר: בדניזק שיימינן, ורבי עקיבא סבר: בדמזיק שיימינן.[[1]](#footnote-0)

מ"ט דרבי ישמעאל? נאמר שדה למטה ונאמר שדה למעלה, מה שדה האמור למעלה דניזק, אף שדה האמור למטה דניזק. ורבי עקיבא? מיטב שדהו ומיטב כרמו ישלם דהאיך דקא משלם. ורבי ישמעאל? אהני גזרה שוה ואהני קרא, אהני גזרה שוה - כדקאמינא, אהני קרא - כגון דאית ליה למזיק עידית וזיבורית ועידית לניזק, וזיבורית דמזיק לא שויא כעידית דניזק, דמשלם ליה ממיטב דידיה, דלא מצי אמר ליה תא את גבי מזיבורית, אלא גבי ממיטב.

...אמר רב אשי, תניא בהדיא: מיטב שדהו מיטב כרמו ישלם - מיטב שדהו של ניזק ומיטב כרמו של ניזק, דברי רבי ישמעאל; ר"ע אומר: מיטב שדהו של מזיק ומיטב כרמו של מזיק.

*פירוש נוסף לשיטת רבי ישמעאל – שומת הערוגה על פי הפוטנציאל שלה*

#### סוגיה ב: פירוש אביי לדברי רבי ישמעאל

**תלמוד בבלי מסכת בבא קמא דף נח עמוד ב**

אכלה חזיז - רבי יוסי הגלילי אומר: נידון במשוייר שבו,[[2]](#footnote-1) וחכמים אומרים: רואין אותה כמה היתה יפה וכמה היא יפה... אמר אביי: ר' יוסי הגלילי ור' ישמעאל אמרו דבר אחד. ר' יוסי הגלילי, הא דאמרן. רבי ישמעאל, דתניא: מיטב שדהו ומיטב כרמו ישלם - מיטב שדהו של ניזק ומיטב כרמו של ניזק, דברי ר' ישמעאל, ר"ע אומר: לא בא הכתוב אלא לגבות לניזקין מן העידית, וק"ו להקדש; **ולא תימא כרב אידי בר אבין, דאמר רב אידי בר אבין: כגון שאכלה ערוגה בין הערוגות, ולא ידעינן אי כחושה הואי אי שמינה הואי, דאמר קום שלים שמינה במיטב דאיכא השתא**, דהכי לא אמרינן, מאי טעמא? המוציא מחבירו עליו הראיה, **אלא במיטב דלקמיה, ומאי ניהו? כי היאך דסליק.**

*"הנזיקין שמין להם בעידית מפני תיקון העולם" – המשנה בגיטין ויחסה למחלוקת ר"ע ור"י*

#### סוגיה ג: המקבילה במסכת גיטין

**תלמוד בבלי מסכת גיטין דף מח עמוד ב**

/מתני'/. הניזקין שמין להן בעידית, ובעל חוב - בבינונית, וכתובת אשה - בזיבורית; ר"מ אומר: אף כתובת אשה - בבינונית. אין נפרעין מנכסים משועבדים במקום שיש נכסי' בני חורין, ואפילו הן זיבורית. אין נפרעין מנכסי יתומין אלא מן הזיבורית. אין מוציאין לאכילת פירות ולשבח קרקעות ולמזון האשה והבנות מנכסים משועבדין, מפני תיקון העולם. והמוצא מציאה לא ישבע, מפני תיקון העולם.

גמ'. מפני תיקון העולם? דאורייתא היא, דכתיב: מיטב שדהו ומיטב כרמו ישלם! אמר אביי: לא צריכא אלא לרבי ישמעאל, דאמר: מדאורייתא בדניזק שיימינן, קמ"ל: מפני תיקון העולם שיימינן בדמזיק... רבינא אמר: לעולם מתני' ר"ע היא, דאמר: מדאורייתא בדמזיק שיימינן, ור"ש היא, דדריש טעמא דקרא, ומה טעם קאמר, מה טעם הניזקין שמין להן בעידית? מפני תיקון העולם; דתניא, אמר ר"ש: מפני מה אמרו הניזקין שמין להן בעידית? מפני הגזלנים ומפני החמסנין, כדי שיאמר אדם: למה אני גוזל ולמה אני חומס? למחר ב"ד יורדין לנכסי ונוטלין שדה נאה שלי, וסומכים על מה שכתוב בתורה מיטב שדהו ומיטב כרמו ישלם, לפיכך אמרו הניזקין שמין להן בעידית;

## בבלי (ב) היחס בין "מיטב" ל"ישיב"

**תלמוד בבלי מסכת בבא קמא דף ז עמוד א** (בדילוגים)

רמי ליה אביי לרבא, כתיב: מיטב שדהו ומיטב כרמו ישלם, מיטב אין, מידי אחרינא לא, והתניא: ישיב - לרבות שוה כסף ואפילו סובין!

1. לא קשיא: כאן מדעתו, כאן בעל כרחו. אמר עולא בריה דרב עילאי: דיקא נמי, דכתיב ישלם, בעל כרחו. א"ל אביי: מי כתיב ישולם? ישלם כתיב, מדעתו משמע!...
2. אמר רבא: כל דיהיב ליה - ממיטב ליתיב ליה. והא מיטב שדהו כתיב!
3. אלא, כי אתא רב פפא ורב הונא בריה דרב יהושע מבי רב, פרשוה: כל מילי מיטב הוא, דאי לא מזדבן הכא מזדבן במתא אחריתי, לבר מארעא דליתיב ליה ממיטב, כי היכי דלקפוץ עלה זבינא.[[3]](#footnote-2)

תלמוד בבלי מסכת בבא קמא דף ט עמוד א

1. ...רב הונא אמר: או כסף או מיטב. איתיביה רב נחמן לרב הונא: ישיב - לרבות שוה כסף, אפילו סובין! הכא במאי עסקינן - בדלית ליה. אי דלית ליה, פשיטא! מהו דתימא, אמרינן ליה: זיל טרח זבין ואייתי ליה כסף, קמ"ל.

## ראשונים

#### "כאן מדעתו כאן בעל כרחו"

**רש"י מסכת בבא קמא דף ז עמוד א**

מדעתו - אי משלם ליה מזיק נזקו מדעתו דלא אטרחיה לצעוק עליו בב"ד שקיל סובין אבל אם אינו רוצה המזיק לשלם נזקו לניזק אלא בב"ד דהיינו בעל כרחו אינו משלם אלא כסף.[[4]](#footnote-3)

**חידושי הרי"מ מסכת בבא קמא דף ז עמוד א**

גמ' רמי ליה אביי כו' מיטב כו' כאן מדעתו כאן בעל כרחו. ופירש"י דלא אטרחיה לב"ד ע"ש. ותמוה היכן מצינו חילוק בין משלם מעצמו לכשבית דין מגבין.

#### "כל מילי מיטב הוא"

**רש"י מסכת בבא קמא דף ז עמוד ב**

כל מילי - דמטלטלין שיכול להוליכן ממקום זה למקום אחר הוי מיטב. דאי לא מיזדבן הכא - כולי האי. מיזדבן במתא אחריתי - ולהכי לא כתיב מיטב אלא לגבי שדות והכי מתרצי קראי בשדות יתן מיטב ובמטלטלים אפי' סובין.

#### שיטת רב הונא: מחלוקת הרי"ף ורבינו תם

**תלמוד בבלי מסכת בבא קמא דף ט עמוד א**

רב הונא אמר: או כסף או מיטב.

**רש"י מסכת בבא קמא דף ט עמוד א**

רב הונא אמר - לא קשיא קראי דלעיל כסף ומיטב דהכי קאמר רחמנא או כסף יתן לו או מיטב שדותיו והא דלא איירי רב הונא עד הכא משום דבעי לאסוקי למילתא דרבי ישמעאל ור"ע דבעו לעיל כשהן שמין אותו (בינונית) בשלו הן שמין כו' ועד הכא קמיירי ואזיל.

**תוספות מסכת בבא קמא דף ט עמוד א**

רב הונא אמר או כסף או מיטב - פ"ה שבא לתרץ קראי דלעיל וצ"ל שלא הספיק לסיים דבריו עד שהקשה לו ואית דגרסי אמר רב הונא וקאי אמתניתין דתניא במיטב הארץ ואמר רב הונא דלאו דוקא מיטב אלא או כסף או מיטב

ובספר רב אלפס פירש דרב הונא בריה דרב יהושע ורב פפא דלעיל [ז:] פליגי אדרב הונא דהכא דאינהו סברי כל מילי מיטב הוא ואפי' סובין ורב הונא סבר דלא הוי מיטב אלא או כסף או קרקע ופסק כרב פפא וכרב הונא בריה דרב יהושע שהם בתראי

ור"ת אין סובר כן דמפרש שיש ג' דינין בנזקין או כסף או מיטב, ואי לית ליה אפי' סובין. וב"ח אי אית ליה זוזי לא מצי לסלקו אלא בזוזי כדמוכח בהכותב (כתובות דף פו.)...

**רא"ש מסכת בבא קמא פרק א**

ומה שלא פסק ר"ת כרב פפא ורב הונא בריה דרב יהושע דאינון בתראי צריך לומר דסבר דלא פליגי אדרב הונא ולא אתו אלא לשנויי רומיא דקראי אהדדי וה"ק לא קשיא הא דכתיב מיטב וכתיב קרא אחרינא ישיב אפילו סובין דאי לית ליה מיטב שדה אפילו יהיב ליה סובין מיטב הוא ואין צריך ליתן לו מיטב מטלטלין ולעולם אין מקרא יוצא מידי פשוטו דכתיב מיטב שדהו ישלם ואי אית ליה בעי למיתב ליה (זוזי) וכסף נמי כמיטב דכתיב כסף ישיב לבעליו... ונראין דברי רב אלפס עיקר....

## הלכה: מטלטלין, ואפילו סובין – עדיפים מקרקע!

**רמב"ם הלכות נזקי ממון פרק ח הלכה י**

כשבית דין נזקקין לגבות הניזק מנכסי המזיק גובין מן המטלטלין תחלה, אם לא היו לו מטלטלין כלל או שלא היו המטלטלין כנגד כל הנזק גובין השאר מן הקרקע מן היפה שבנכסי ג המזיק, וכל זמן שימצאו מטלטלין אפילו סובין אין ד נזקקין לקרקע.

**שולחן ערוך חושן משפט הלכות נזקי ממון סימן שפט סעיף ב**

וכמה משלם, ד] אם הזיקה בדברים שדרכה לעשות תמיד כמנהג ברייתה, כגון בהמה שאכלה תבן או עמיר ה] או שהזיקה ו] ברגלה או בדרך הילוכה, חייב לשלם נזק שלם {ג} מהיפה שבנכסיו, שנאמר: מיטב שדהו ומיטב כרמו ישלם (שמות כב, ד).

**שולחן ערוך חושן משפט הלכות נזקי ממון סימן תיט סעיף א**

א] א כשבית דין נזקקין לגבות לניזק מנכסי המזיק, ב {א} גובין מהמטלטלין תחלה, ב] ואם לא היו מטלטלים כלל, או שלא היו לו מטלטלין כנגד כל הנזק, גובין השאר <א> מהקרקע המעולה שבנכסי המזיק; וכל זמן שימצא מטלטלין, ואפילו סובין, אין נזקקין לקרקע. ג ג] א} ואפי' שיש לו כסף, יכול לפורעו בסובין, דכל מטלטלים מיטב נינהו.[[5]](#footnote-4)

## מחשבה

### ליקוטי הלכות: "מיטב" כחידוש האמונה בממון[[6]](#footnote-5)

...אָדָם צָרִיךְ לִזָּהֵר מְאֹד לִבְלִי לְהַזִּיק מָמוֹן חֲבֵרוֹ מָמוֹן יִשְֹרְאֵלִי שֶׁיָּקָר מְאֹד, אַדְּרַבָּה, חוֹבָה עָלָיו לְהִשְׁתַּדֵּל לְהַצִּילוֹ מֵהֶזֵּק, כְּמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה, יְהִי מָמוֹן חֲבֶרְךָ חָבִיב עָלֶיךָ כְּשֶׁלָּךְ... כִּי מָמוֹן יִשְֹרָאֵל יָקָר מְאֹד, כִּי מָמוֹן וּפַרְנָסַת יִשְֹרָאֵל נִמְשָׁךְ עַל יְדֵי... **שֶׁמַּמְשִׁיכִין רוּחָנִיּוּת אֱלֹקוּת לְתוֹךְ צִמְצוּמִים.**..

וְעַל כֵּן כְּשֶׁהִזִּיק צָרִיךְ לְשַׁלֵּם **בְּעִדִּית**, כְּמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה בַּמִּשְׁנָה הַנִּזָּקִין שָֹמִין לָהֶם בְּעִדִּית. כִּי כְּשֶׁהִזִּיק, שֶׁנִּמְשָׁךְ מֵהַ"מַּזִּיקֵי עָלְמָא",[[7]](#footnote-6) שֶׁהֵם בְּחִינַת קִלְקוּל וּפְגַם בְּתִקּוּנֵי הָאֱמוּנָה כַּנַּ"ל... עַל כֵּן צְרִיכִין לַחֲזֹר וּלְהַמְשִׁיךְ **תִּקּוּן הָאֱמוּנָה** שֶׁהַתְחָלַת הַתִּקּוּן הוּא עַל יְדֵי שֶׁמַּמְשִׁיכִין רוּחָנִיּוּת אֱלֹקוּת לְתוֹךְ צִמְצוּמִים וְכוּ' כַּנַּ"ל. וְהַמְשָׁכַת רוּחָנִיּוּת אֱלֹקוּת לְתוֹךְ צִמְצוּמִים זֶה בְּחִינַת וְנָהָר יֹצֵא מֵעֵדֶן לְהַשְׁקוֹת אֶת הַגָּן וּמִשָּׁם יִפָּרֵד וְכוּ'. כִּי עֵדֶן-עַיִן לֹא רָאָתָה, בְּחִינַת רוּחָנִיּוּת אֱלֹקוּת וּכְשֶׁרוֹצִין לְהַמְשִׁיכוֹ לְתוֹךְ צִמְצוּמִים עִקַּר הַמְשָׁכָתוֹ הוּא עַל יְדֵי בְּחִינַת נָהָר יֹצֵא מֵעֵדֶן שֶׁמִּשָּׁם הַתְחָלַת הַצִּמְצוּמִים עַד שֶׁנִּמְשָׁךְ לְהַשְׁקוֹת אֶת הַגַּן שֶׁמִּשָּׁם כָּל הַהַשְׁפָּעוֹת שֶׁבָּעוֹלָם בִּבְחִינַת וּמִשָּׁם יִפָּרֵד וְהָיָה לְאַרְבָּעָה רָאשִׁים שָׁם הָאֶחָד פִּישׁוֹן הוּא הַסּוֹבֵב אֶת כָּל אֶרֶץ הַחֲוִילָה אֲשֶׁר שָׁם הַזָּהָב **וּזְהַב הָאָרֶץ הַהִוא טוֹב** וְכוּ', כִּי מִשָּׁם כָּל הַמָּמוֹן וְהַפַּרְנָסָה. וְזֶה בְּחִינַת עִדִּית שֶׁהַמַּזִּיקִין צְרִיכִין לְשַׁלֵּם, כִּי נִקְרָאִים עִדִּית מִלְּשׁוֹן עֵדֶן, כִּי הַשָּדֶה הַטּוֹבָה נִקְרֵאת עֵדֶן, כְּמוֹ שֶׁכָּתוּב, כְּגַן עֵדֶן הָאָרֶץ לְפָנָיו (יוֹאֵל ב)... וְעַל שֵׁם עֵדֶן נִקְרָאִים הַשָּדוֹת הַטּוֹבוֹת עִדִּית. וְזֶה בְּחִינַת הַנִּזָּקִין שָֹמִין לָהֶם בְּעִדִּית, כִּי כְּשֶׁצְּרִיכִין לְשַׁלֵּם הַנְּזָקִין לְתַקֵּן מַה שֶּׁקִּלְקְלוּ בְּהֶזֵּקָם צְרִיכִין לְהַמְשִׁיךְ הַתִּקּוּן מֵרֹאשׁ וְהַתְחָלָה שֶׁהוּא בְּחִינַת הַמְשָׁכַת רוּחָנִיּוּת אֱלֹקוּת לְתוֹךְ צִמְצוּמִים שֶׁהוּא נָהָר הַיּוֹצֵא מֵעֵדֶן לְהַשְׁקוֹת וְכוּ' שֶׁמִּשָּׁם כָּל הַפַּרְנָסָה וְהַמָּמוֹן וְכַנַּ"ל, שֶׁזֶּהוּ בְּחִינַת עִדִּית שֶׁשָּׁרְשָׁם בְּחִינַת עֵדֶן וְכַנַּ"ל...

### הרב קוק: ההבדל בין תשלום נזקי ממון בדיני עכו"ם, לבין התשלום בדיני ישראל

**שמונה קבצים, קובץ ב׳: רס״ז**

העונשים החברותיים, בייחוד בשביל היזק ממון, יש להם שני מקורות נפשיים; טוב ורע. האחד נובע מתוך ההכרה **שאסור לעשות עוולה**, והעושה עוול **צריך שייוסר** כדי שתתחזק ההכרה הטובה הזאת. והשני בא מתוך צרות עין, שהאיש האחר אין לו ליהנות בשלי, או לנגוע בשלי, מפני שההרגשה של השלי ושל האני היא חזקה ומגושמת באין שיעור. כל המשפטים שהם הולכים בלא מקור אלהי יונקים ממקור הרע, וכל המשפטים האלהיים אין בהם כלום מהרע, כי אם הכל נובע ממקור הטוב של האמת והיושר כשהוא לעצמו. והענפים יש בהם מן השורש. פעמים בגילוי ופעמים רק בהעלם. ומשפטי הגויים ברובם נובעים מן האנוכיות הגסה הזאת, שעליה בנויה החברה הפוליטית של האנושיות. עד אשר לא באה למידה הנבואית העליונה של כיתות החרבות לאיתים. אחת היא מלחמת ד' של ישראל, שיסודה הוא רק הגברתה של האורה האלהית, הדורשת את יסוד המשפט ממקורו הטוב. ובכל מקום שאתה מוצא אגוריאות של גויים, אף על פי שדינם כדיני ישראל, אסור לדון בפניהם, שנאמר ואלה המשפטים אשר תשים לפניהם, לפניהם ולא לפני גויים. כי המקור של החברה האנושית. המפורדת ללאומים לוחמים זה בזה בלא רחמים. יונק הוא עדיין ממקור הרשעה, והצורה המשפטית באה לא מהמלחמה נגד העוול בכלל, אלא מהרשעה וצרות העין נגד האיש האחר שאינו בעל אותו הרכוש, וההזדמנות הארעית שנתדמו הדינים בצורתם החיצונה, אינה יכולה לטהר את הזוהמא המקורית של נטיית הנפש שיסוד המשפט יונק ממנה

1. **רש"י מסכת בבא קמא דף ו עמוד ב** : ה"ג אלא אמר רב אחא בר יעקב - מודה רבי ישמעאל דלא משלם אלא דמי ערוגה לפי מה שהיא ובהא פליג כגון שהיתה עידית דניזק כזיבורית דמזיק רבי ישמעאל סבר בדניזק שיימינן דהא דכתיב בקרא שישלם לו בדמי נזקו מקרקע מיטב אשדות דניזק קאי ומשלם ליה מזיק דמי נזקו קרקע מזיבורית שלו בשוה נזקו שהרי הוא כמיטב שדהו של ניזק. ורבי עקיבא סבר בדמזיק שיימינן - למיטב דקרא דיהיב ליה מעידית דידיה. [↑](#footnote-ref-0)
2. **רש"י מסכת בבא קמא דף נח עמוד ב** במשוייר שבה - רואין את הנותר לפי מה שתעלה כל ערוגה וערוגה בימי הקציר ומשלם. כמה היתה יפה - הקרקע לימכר כשהיא עם השחת. [↑](#footnote-ref-1)
3. הסוגיה בגמרא עוד נמשכת אך לעת עתה נעצור פה. [↑](#footnote-ref-2)
4. **רש"ש מסכת בבא קמא דף ז עמוד א**

   רש"י ד"ה מדעתו בסופו אינו משלם אלא מיטב כ"נ דצ"ל: [↑](#footnote-ref-3)
5. **ביאור הגר"א חושן משפט סימן תיט ס"ק א** :(ליקוט) כשב"ד כו'. רמב"ם. ולמד מבע"ח דכשיש מטלטלין אין נזקקין לקרקעות. וצ"ע דל"ד, דשם כשיש לו כסף אין נזקקין לש"ד ומטלטלין דמי לכסף, משא"כ כאן, והרי ר"ה דמחמיר אמר או כסף או מיטב, אלמא **יכול לגבות קרקעות** אף על גב שיש לו כסף. ועתוס' שם ד"ה רב הונא. כ"ש לדידן דקי"ל כר"פ ור"ה בדר"י וכ"כ הרמב"ם וש"ע לעיל סי' שמח ס"ה. [↑](#footnote-ref-4)
6. **ספר ליקוטי הלכות** חובר על ידי ר' נתן מנעמירוב בהוראת ר' נחמן. הוא לוקח כל תחום הלכתי בשולחן ערוך, ומבאר את עיקרי הלכותיו, בדרך כלל על פי אחת מן התורות של רבו שמופיעות בליקוטי מוהר"ן. המושגים המופשטים מליקוטי מוהר"ן לובשים צורה של קשר להלכה ומעניקים קריאה של ההלכה מתוך מושגים רוחניים של ר' נחמן.

   **הקטע שלפנינו** מבוסס על תורה ה' בליקוטי תניינא, תורה שנקראת "תקעו אמונה", ובין השאר עוסקת ב"המשכת רוחניות אלקות לתוך צמצומים", כלומר ביכולת להפגיש את הרוחניות עם הגשמיות, את האלוקות עם העולם החומרי ועם הפרנסה. [↑](#footnote-ref-5)
7. כינוי לכוחות מזיקין, אנרגיות חיים שאינן מכירות בברית, אינן מאמינות באור ובכבוד האלוקי הקיים בתוך החיים החומריים, אלא חיות בבולמוס למול עולם החומר. במקום אחר בהלכות נזקי ממון מקשר אותם ר' נחמן למושג ה"עזות", התייחסות גסה, תאוותנית ובולמוסית לחיי החומר: "כִּי כָּל הַמַּזִּיקֵי עָלְמָא נִמְשָׁכִין מֵעַזּוּת דְּסִטְרָא אָחֳרָא שֶׁהִיא בְּחִינַת וְהַכְּלָבִים עַזֵּי נֶפֶשׁ שֶׁמִּשָּׁם נִמְשָׁכִין כָּל הַהֶזֵּקוֹת שֶׁבָּעוֹלָם, כִּי הֵם מַזִּיקֵי עָלְמָא. וְכַנִּרְאֶה בַּחוּשׁ שֶׁכָּל שֶׁדַּרְכָּן לְהַזִּיק כְּגוֹן הַכְּלָבִים וְכַיּוֹצֵא בָּהֶם הֵם עַזֵּי נֶפֶשׁ בְּיוֹתֵר, כְּמוֹ שֶׁכָּתוּב וְהַכְּלָבִים עַזֵּי נֶפֶשׁ וּמִשָּׁם נִמְשָׁכִין כָּל הַהֶזֵּקוֹת שֶׁבָּעוֹלָם.." [↑](#footnote-ref-6)